गुजरात: मोतियाबिंद के ऑपरेशन के बाद 12 लोगों की रोशनी गई
राजकोट| गुजरातमें राजकोट के साधु वासवाणी अस्पताल में मोतियाबिंद का ऑपरेशन करवाने वाले एक दर्जन लोगों की आंखों की रोशनी चली गई है। इनका ऑपरेशन 21 दिसंबर को हुआ था। सोमवार को घटना तब प्रकाश में आई जब प्रभावित मरीजों ने अस्पताल पहुंच कर प्रदर्शन किया। प्रभावितों में दो की हालत गंभीर बताई जा रही है। प्रशासन ने अस्पताल के ऑपरेशन थिएटर को सील कर दिया है। मामले की प्राथमिक जांच में बताया गया कि फंगस से इंफेक्शन लगा है। ऑपरेशन थिएटर में बेक्टेरिया रह जाने की वजह से यह स्थिति पेश आई है। 21 दिसंबर को 25 लोगों का मोतियाबिंद का ऑपरेशन हुआ था। अगले ही दिन 12 मरीजों को दिखने में दिक्कत आने लगी। मरीज आंख में दर्द और दिखाई देने की शिकायत कर रहे थे। रीजनल हेल्थ डायरेक्टर डाॅ. रूपालीबेन महेता ने बताया कि ‘ऑपरेशन थिएटर से बैक्टीरिया एवं फंगस मिले हैं। 12 प्रभावित में से दो की हालत गंभीर है।
hin_Deva hin_Deva